Skoolhoof in Pta-huis doodgeskiet | Maroela Media
Skoolhoof in Pta-huis doodgeskiet
Mlandu Mnguni (Foto: Facebook)
Die polisie in Pretoria ondersoek 'n saak van moord en huisroof nadat Mlandu Mnguni (48), 'n skoolhoof van Mpumalanga, Donderdagaand by sy huis in Pretoria doodgeskiet is.
"Mnguni het die aand ná 21:00 sit en televisie kyk en sy vrou, 'n onderwyseres, het by die tafel gesit en boeke merk toe sy geluide buite die huis gehoor het," het Mirna von Beneke, woordvoerder van die polisie, Saterdag aan Maroela Media bevestig. "Sy het vir haar man daarvan gesê en toe Mnguni opstaan om ondersoek in te stel, het die skote by die kombuisdeur geklap."
Von Beneke het gesê Mnguni is twee keer in die bolyf getref ná verskeie skote gevuur is.
Die N4-snelweg na Brits loop agter die gesin se huis verby. Die aanvallers het glo panele van die betonmuur uitgeskuif om toegang tot die erf te bekom. "Hulle het weer deur die muur na die snelweg gevlug," het sy bygevoeg.
Mnguni was skoolhoof by die Matimba Middle School in KwaMhlanga, en voorsitter van die beheerliggaam van Alma-skool in Pretoria, 'n skool vir kinders met gestremdhede.
Hy laat sy vrou en drie kinders, waaronder 'n dogter in matriek, agter.
Kaapstad-polisie skiet gewapende rowers
Motsoeneng vrywillig met verlof
Here wanneer gaan al hierdie sinnelose moorde stop? Ons is so moeg vir geweld en moord. Help ons almal om saam 'n toekoms in hierdie pragtige land van ons te bou. Here ons roep herlewing uit sodat almal U eerste begin stel dan sal die res in plek val. Beskerm ons asb teen die vyand wat rondloop soos 'n brullende leeu en wat net wil steel, moor en vernietig
Baie jammer om dit te lees. Ek glo ook niks is eers geroof nie, dit is asof party net daaroor uit is om moord te pleeg. Baie sterkte aan die familie.
Daar is al berig en dit is algemene kennis dat die mense vermoor word om plek te maak vir andere wat die werk wil he en dan BETAAL daarvoor.